open-index/open-wikipedia-markdown huggingface dataset:
Գարգանի ճակատամարտ

**Գարգանի ճակատամարտը** տեղի է ունեցել մ.թ.ա. 72 թվականին՝ հռոմեական և ապստամբ ստրուկների բանակների միջև, և ավարտվել է ապստամբների պարտությամբ ու վերջիններիս ղեկավար Կրիկսի մահվամբ։

## Նախապատմություն
Մ.թ.ա. 72 թվականի գարնանն ապստամբները լքեցին Մետապոնտի մոտակայքում տեղակայված իրենց ձմեռային ճամբարը և շարժվեցին դեպի հյուսիս` Ցիզալպյան Գալիա։ Սենատը` անհանգստանալով ապստամբության լայնածավալ բնույթից և պրետորներ Գլաբրի և Վարինիուսի պարտությամբ, ստրուկների շարժումը խեղդելու համար նրանց դեմ ուղարկեց կոնսուլական երկու բանակ` Լուցիոս Հելիոս Պուբիկոլայի և Գնեոս Կոռնելիուս Լենտուլի գլխավորությամբ։ Կոնսուլներից յուրաքանչյուրն իր ետևից երկու լեգեոն էր տանում։ Հռոմեական բանակի նվազագույն թիվը օժանդակ զորքերի հետ միասին հաշվվում էր 30 հազար մարդ։ Կոնսուլների ծրագիրը, ակնհայտորեն, կայանում էր Սպարտակի դեմ համաձայնեցված գործելու մեջ` Գարգանյան թերակղզու մոտակայքում նրան շրջապատելու նպատակով։

Լենտուլը Տիբուրտինյան ճանապարհով շարժվեց դեպի Ադրիատիկի ափերը, իսկ Հելիոսը` Ափիոսյան ճանապարհով դեպի Ապուլիա։ Սպարտակի հրամանատարության տակ գտնվող հիմնական զորքը պարտությունից խուսափելու համար արագացված կերպով շարժվեց դեպի հյուսիս-արևմուտք։ Այդ ժամանակ նրանից առանձնացավ Կրիկսի ջոկատը, որը տեղակայվեց Գարգան լեռան լանջերին, դեպի արևելք այն ճանապարհից, որտեղով պետք է անցներ Հելիոսի զորքը։ Այդպիսով նրանք վտանգ էին ստեղծել թշնամու աջ թևի կամ թիկունքի համար։ Ամենայն հավանականությամբ, Կրիկսի ծրագրերը կազմված են եղել վաղօրոք, տակտիկական առավելության հասնելու համար։ Լենտուլի բանակին պարտության մատնելու դեպքում Հելիոսի զորքը կշրջապատվեր Կրիկսի և Սպարտակի զորքերի կողմից։

Սպարտակը հռոմեացիների համար անսպասելի հարձակվեց Լենտուլի երկու լեգեոնների վրա, որոնք դեռ ամբողջապես չէին հաղթահարել Ապենինները:Այնուհետև Սպարտակը հաստատվեց ճամբարում, իսկ Լենտուլի լեգատները, փորձելով շրջապատել ապստամբների ճամբարը, գլխովին ջախջախվեցին։

## Ճակատամարտի ընթացք
Հելիոսի և Կրիկսի բանակները հանդիպեցին Գարգան լեռան մոտ։ Ըստ Ապպիանոսի` Կրիկսն ուներ մոտ 30 հազար զինվոր, իսկ համաձայն Լիվիոսի` 20 հազար։
Ճակատամարտի ընթացքում, Հելիոսի հրամանով, հռոմեական զորքի կենտրոնը մի փոքր նահանջեց։ Այնուհետև ապստամբները սկսեցին ճնշել կենտրոնը, սակայն հռոմեացիների թևերը սկսեցին ձգվել` չկտրվելով կենտրոնից։ Դա հնարավորություն տվեց նրանց շրջապատել ապստամբներին և ջախջախել նրանց։ Կրիկսը, ըստ Լիվիոսի, սպանվեց պրետոր Քվինտոս Արիոսի կողմից։ Այդ ճակատամարտում ոչնչացվեց ապստամբների երկու երրորդը։

## Ծանոթագրություններ

## Գրականություն
* Аппиан. Римская история. Гражданские войны.
* Луций Анней Флор. Эпитомы Римской истории.
* Секст Юлий Фронтин. О военных хитростях 
* Тит Ливий. История Рима от основания города (в электронной библиотеке).
* Павел Орозий. История против язычников.
* Плутарх. Сравнительные жизнеописания: Красс, Помпей
* 

Կատեգորիա:Հռոմի հանրապետության ճակատամարտեր
Կատեգորիա:Ճակատամարտեր Իտալիայում
Խավի Ֆուեգո

**Խավիեր "Խավի" Ֆուեգո Մարտինես** (, ), իսպանացի ֆուտբոլիստ, կիսապաշտպան։ Հանդես է գալիս իսպանական «Էսպանյոլ»-ի կազմում։

## Ակումբային կարիերա
### «Վալենսիա»
2013 թվականի հուլիսի 1-ին Խավի Ֆուեգոն ազատ գործակալի կարգավիճակով տեղափոխվել է «Վալենսիա»։ Թիմի կազմում իր նորամուտը Խավին նշել է օգոստոսի 17-ին՝ Մալագայի դեմ խաղում։ Հանդիպումն ավարտվել է 1-0 հաշվով։

2015 թվականի ապրիլի 1-ին Խավ Ֆուեգոն երկարաձգել է իր պայմանագիրը մինչև 2017 թվականի հունիսի 30-ը։

### «Էսպանյոլ»
2016 թվականի օգոստոսի 13-ին Ֆուեգոն 3-ամյա պայմանագիր է կնքել «Էսպանյոլ»-ի հետ։

## Ծանոթագրություններ

## Արտաքին հղումներ
*
 

Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Խոսե Իգոն

**Խոսե Մարկո Իգոն** (, ), իսպանացի ֆուտբոլիստ, կիսապաշտպան։ Հանդես է գալիս իսպանական «*Օսպիտալետ*» ֆուտբոլային ակումբի կազմում։

## Երիտ տարիներ
Խոսե Իգոնը ծնվել է Վալենսիայում։ 2004 թվականին ընդունվել է «Լևանտե»-ի ակադեմիա։ Թիմի կամզում մասնակցել է Տերսերա դիվիզիոնի հանդիպումներին։

## Ակումբային կարիերա
### «Պատերնա»
2015 թվականին Խոսե Իգոնը պայմանագիր է կնքել իսպանական «*Պատերնա*» ֆուտբոլային ակումբի հետ։ Թիմի կազմում անցկացրել է 1 մրցաշրջան՝ մասնակցելով 10 հանդիպման և դառնալով 1 գոլի հեղինակ։

### «Օսպիտալետ»
2016 թվականին Խոսե Իգոնը տեղափոխվել է իսպանական «*Օսպիտալետ*»։ Թիմի կազմում Իգոնը իր դեբյուտային գոլը խփել է 2016 թվականի սեպտեմբերի 29-ին՝ «Լեիդա Էսպորտու»-ի դեմ խաղում։

## Ծանոթագրություններ

## Արտաքին հղումներ
* 
 

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կացուա Օկադա

, ճապոնացի քաղաքական և պետական գործիչ։ Ճապոնիայի խորհրդարանի անդամ և Ճապոնիայի դեմոկրատական կուսակցության նախկին ղեկավար ու ներկայիս գլխավոր քարտուղար։ 2009 թվականի սեպտեմբերի 16-ից մինչև 2010 թվականի սեպտեմբերի 17-ը Ճապոնիայի արտաքին գործերի նախարարն էր։

## Վաղ կյանք և ընտանիք
Կացուա Օկադան Տակուի Օկադայի երկրորդ որդին է, որը համարվում է ճապոնական առևտրական  մեծ ընկերության հիմնադիրը։ Նա ավագ եղբայրը՝ Մոտոա Օկադան **AEON Group** ընկերության նախագահն ու գլխավոր ադմինիստրատորն է։ Օկադան ավարտել է Տոկիոյի համալսարանը և անցել է աշխատանքի Ճապոնիայի ներքին առևտուրի ու արդյունաբերության նախարարությունում։ Նա նաև սովորել է Հարվարդի համալսարանի միջազգային գործերի *Weatherhead* կենտրոնում։

## Քաղաքական կարիերա
Օկադան 1990 թվականի ընտրությունների ժամանակ ընտրվել է խորհրդարանում ներկայացնելու Միե պրեֆեկտուրան, լիբերալ-դեմկրատական կուսակցությունից և միացել է Տակեսիտայի ՃԼԲԿ-ի ֆրակցիային։ Արդյունքում նա լքեց ֆրակցիան նրա ղեկավարներ Ցուտոմու Հատայից և Իտիրո Օձավայից հետո, որպեսզի 1993 թվականին միանա Ճապոնիայի վերածննդի կուսակցությանը։ Մի քանի ցրումներից և միացումներից հետո, Օկադան դարձավ Սինսինտոյի Արևի կուսակցության անդամ և Մենսեիտոն վերջապես միացավ դեմոկրատական կուսակցությանը, 1998 թվականին։

2004 թվականի մայիսի 18-ին նա դարձավ դեմոկրատական կուսակցության նախագահ և նույն թվականին այդ կուսակցությունը դարձրեց խորհրադարանի ընտրությունների ժամանակ ամենամեծ ընտրական հաղթանակ տարած կուսակցություններից մեկը։ Սակայն 2005 թվականի սեպտեմբերին նա լքեց պաշտոնը մեծ կորոստներ տալու պատճառով։

2009 թվականի ընդհանուր ընտրությունների ժամանակ, դեմոկրատական կուսակցության հաղթանակից հետո, Յուկիո Հատոյաման նրան նշանակեց արտաքին գործերի նախարար;

Օկադայի մասին հայտնի է, որ նա սիրում է հավաքել հուշանվերների և գորտերի նկարների հավաքածու, որոնք զարդարում են նրա գրասենյակը։

2010 թվականի սեպտեմբերի 16-ին նա լքեց նախարարի պաշտոնը, դեմոկրատիական կուսակցության գլխավոր քարտուղարի պաշտոնը զբաղեցնելու համար։

## Ծանոթագրություններ

## Արտաքին հղումներ
* 
* Կենսագրություն 

Կատեգորիա:Ճապոնիայի քաղաքական գործիչներ
Կատեգորիա:Ճապոնիայի արտաքին գործերի նախարարներ
Կատեգորիա:Տոկիոյի համալսարանի շրջանավարտներ
Կատեգորիա:Հարվարդի համալսարանի շրջանավարտներ
Կատեգորիա:Ճապոնիայի դիվանագետներ
Մոնիկա (երգչուհի)

**Մոնիկա Դենիզ Առնոլդ-Բրաուն** (, ), ամերիկացի երգչուհի, երգահան, երաժշտական պրոդյուսեր, դերասանուհի, հեռուստատեսային պրոդյուսեր և ճառախոս-մոտիվատոր։

## Կենսագրություն
Մոնիկա Դենիզ Առնոլդը ծնվել է 1980 թվականի հոկտեմբերի 24-ին Քոլեջ-Պարկում (Ջորջիա նահանգ, ԱՄՆ) եկեղեցական երգչուհի Մերիլին Բեստի ընտանիքում։ Մոնիկան ունի կրտսեր եղբայր՝ Մոնտեսը (ծնվել է 1983 թվականին), ինչպես նաև՝ երեք խորթ եղբայրներ՝ մեկը՝ մորից, երկուսը՝ հորից՝ Ջերմոնդ Գրանտը, Թրոնը և Սայպրեսսը։

## Կարիերա
Իր երաժշտական կարիերան Մոնիկան սկսել է 1993 թվականին։

1996 թվականից մինչև 2009 թվականը Մոնիկան խաղացել է մոտ տասը ֆիլմերում և հեռուստասերիալներում։

Մոնիկան նաև երգահան է, երաժշտական և հեռուստատեսային պրոդյուսեր, ճառախոս- մոտիվատոր։

## Անձնական կյանք
2000-2010 թվականներին Մոնիկան փաստացի ամուսնության մեջ է եղել երաժիշտ Ռոքքոյի հետ (ծնված 1979 թվականին), ում հետ նա նշանված է եղել 2005 թվականից մինչև իրենց բաժանումը 2010 թվականին։ Այս հարաբերությունների արդյունքում նա ունեցել է իր երկու որդիներին՝ Ռոդնի Ռեմոն Հիլլ-երրորդին (ծնված 21.05.2005 թվականին) և Ռոմելո Մոնտես Հիլլին (ծնված 08.01.2008 թվականին)։

2010 թվականի նոյեմբերի 22-ից Մոնիկան ամուսնացած է բասկետբոլիստ Շեննոն Բրաունի հետ (ծնված 1985 թվականին թվականին), ում հետ նա հանդիպել է հինգ ամիս՝ մինչ իրենց հարսանիքը։ Այս ամւոսնությունից նա ունեցել է իր երրորդ երեխային՝ առաջին դստերը՝ Լայա Շեննոն Բրաունին (ծնված 03.09.2013 թվականին)։

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի դերասանուհիներ
Կատեգորիա:RCA Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի գործարարներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի երեխա երգիչներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի պարուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացիներ իռլանդական սերմամբ
Կատեգորիա:Ֆեմինիստ երաժիշտներ
Սառա Էրանիի կարիերայի վիճակագրություն

225px|աջից
**Սառա Էրանիի կարիերայի վիճակագրությունը** ներկայացնում է իտալացի պրոֆեսիոնալ թենիսիստուհի Սառա Էրանիի կարիերայի ընթացքում Մեծ Սաղավարտի, WTA մրցաշարերի և Ֆեդերացիայի գավաթի եզրափակիչները, ինչպես նաև արդյունքներն այլ առաջատար թենիսիստուհիների հետ։

Սառա Էրանին կարիերայի ընթացքում հասել է WTA դասակարգման աղյուսակի 1-ին վարկանիշին (2012 թվականի սեպտեմբերի 10-ին)։ Մենախաղի մրցաշարերում նա WTA մրցաշարերում նվաճել է 9 տիտղոս։ Զուգախաղի մրցաշարերում նա տիտղոս է նվաճել WTA 25 մրցաշարերում, այդ թվում մեծ Սաղավարտի հինգ մրցաշարում (2013 և 2014 թվականի Ավստրալիայի բաց առաջնությունում, 2012 թվականի Ֆրանսիայի և ԱՄՆ բաց առաջնություններում և 2014 թվականի Ուիմբլդոնի մրցաշարում)։ Մեծ Սաղավարտի բոլոր տիտղոսները նա նվաճել է Ռոբերտա Վինչիի հետ զույգով։ Իտալիայի հավաքականի կազմում Էրանին երեք անգամ հաղթանակ է տարել Ֆեդերացիայի գավաթի եզրափակիչում։

## Գլխավոր եզրափակիչներ
### Մեծ Սաղավարտի մրցաշարերի եզրափակիչներ

#### Մենախաղ 1 (1 պարտություն)

#### Զուգախաղ 8 (5 տիտղոս, 3 պարտություն)

### WTA Premier Mandatory & Premier 5 մրցաշարերի եզրափակիչներ

#### Մենախաղ 1 (1 պարտություն)

#### Զուգախաղ 9 (5 տիտղոս, 4 պարտություն)

## WTA մրցաշարերի եզրափակիչներ

### Մենախաղ 19 (9 տիտղոս, 10 պարտություն)

### Զուգախաղ 39 (25 տիտղոս, 14 պարտություն)

## Թիմային մրցաշարերի եզրափակիչներ 3 (3 տիտղոս)

## Մրցաշարերի վիճակագրություն
### Մենախաղ

### Զուգախաղ

## Արդյունքներ Թոփ 20 թենիսիստուհիների հետ

*  Կարլա Սուարես Նավարո 8–3
*  Ռոբերտա Վինչի 6–4
*  Մարիա Կիրիլենկո 5–1
*  **[[Ելենա Յանկովիչ]]** 4–2
*  մարիոն Բարտոլի 3–1
*  Ֆրանչեսկա Սկիավոնե 3–1
*  Նադյա Պետրովա 2–1
*  **[[Անժելիկա Քերբեր]]** 2–1
*  Մեդիսոն Կիս 1-0
*  Ալիսիա Մոլիկ 1–0
*  Անդրեա Պետկովիչ 3–3
*  Գարբինե Մուգուրուսա 2-2
*  **[[Անա Իվանովիչ]]** 2–2
*  Էժենի Բուշար 1–1
*  Կարոլինա Պլիշկովա 1-1
*  Աննա Չակվետաձե 1–1
*  **[[Ամելի Մորեսմո]]** 1–1
*  Պատի Շնայդեր 1–1
*  Դանիելա Հանտուխովա 5–6
*  Եկատերինա Մակարովա 3-4
*  Դոմինիկա Ցիբուլկովա 3–5
*  Սամանտա Ստոսուր 3–6
*  Ագնեշկա Ռադվանսկա 3–7
*  Ֆլավիա Պենետա 2–4
*  **[[Վիկտորիա Ազարենկա]]** 2–7
*  Լյուսիա Շաֆարժովա 1-2
*  Սիմոնա Հալեպ 1–3
*  Թիմեա Բաչինսկի 1-3
*  **[[Կարոլին Վոզնյացկի]]** 1–3
*  **[[Վենուս Ուիլյամս]]** 1–3
*  Նա Լի 1–6
*  Պետրա Կվիտովա 1–6
*  Սվետլանա Կուզնեցովա 1–7
*  **[[Կիմ Կլեյստերս]]** 0–1
*  **[[Ժյուստին Էնեն]]** 0–1
*  Ելենա Դեմենտևա 0–1
*  **[[Մարտինա Հինգիս]]** 0-1
*  Բելինդա Բենչիչ 0-2
*  **[[Դինարա Սաֆինա]]** 0–2
*  **[[Լինդսեյ Դևենպորտ]]** 0–3
*  Վերա Զվոնարյովա 0–4
*  **[[Մարիա Շարապովա]]** 0–5
*  **[[Սերենա Ուիլյամս]]** 0–9

### Հաղթանակներ Թոփ 10 թենիսիստուհիների նկատմամբ

## Արտաքին հղումներ
* Պաշտոնական կայք
* Սառա Էրանին WTA կայքում
* Սառա Էրանին ITF կայքում 
* Սառա Էրանին Ֆեդերացիայի գավաթի մասնակցի կայքում 

Կատեգորիա:Վիճակագրական տվյալներ
Կատեգորիա:Թենիսի վիճակագրություն
Կատեգորիա:Թենիս
Աթաթուրքի կամուրջ

**Աթաթուրքի կամուրջ** , հաճախ անվանվում է նաև **Ունքափանը կամուրջ**, կամուրջ Թուրքիայի Ստամբուլ քաղաքում։ Կամուրջը իրար է կապում Ստամբուլի Ֆաթիհ և Բեյօղլու թաղամասերը։ Կառուցված է Ոսկեղջյուրի վրա։ Անվանվել է ի պատիվ Թուրքիայի Հանրապետության հիմնադիր Մուստաֆա Քեմալ Աթաթուրքի։

Կամուրջը կառուցվել է դեռևս 1836 թվականին, որը իրար էր կապում Ֆաթիհ շրջանի Ունքափանը և Բեյօղլու շրջանի Ազափքափանը թաղամասերը։ Ներկայիս կամրջի տեղում կառուցված է եղել մեկ այլ կամուրջ, որը կոչվել է Հայրաթիյե։ Հայրաթիյե կամրջի կառուցումը պատվիրվել է օսմանյան սուլթան Մահմուդ II֊ի հրամանով՝ Ոսկեղջյուրի վրա։ կամրջի բացմանը մասնակցել է նաև սուլթան Մահմուդ II֊ը 1836 թվականին, ով առաջինն է հատել այն իր ձիով։ Հայրաթիյե կամուրջը ուներ 400 մետր երկարություն և 10 մետր լայնություն։ Կամուրջը եղել է բացովի և նախատեսված է եղել խոշոր նավերի անցման համար։

1875 թվականին Հայրաթիյե կամրջի փոխարեն կառուցվել է երկրորդ կամուրջը, որը կառուցված է եղել երկաթից։ Նախագծվել է ֆրանսիական կազմակերպության կողմից, որի նախագծումը արժեցել է 135 000 օսմանյան լիրա։ Այն ունեցել է 480 մետր երկարություն և 18 մետր լայնություն։ Օգտագործվել է 1875- 1912 թվականներին։

1912 թվականին Հայրաթիյե կամուրջը պայթեցվեց և դրա փոխարեն սկսեց կառուցվել նոր կամուրջ։ Այն օգտագործվել է մինչ 1936 թվականը, քանի որ ավերվեց փոթորկի հետևանքով։ Ներկայիս կամուրջը սկսել է կառուցվել 1936 թվականից հետո։ Այն շահագործման է հանձնվել 1940 թվականին և անվանվել է ի պատիվ Մուստաֆա Քեմալ Աթաթուրքի։ Կամուրջը ունի 477 մետր երկարություն և 25 մետր լայնություն։

## Տես նաև
* Գալաթայի կամուրջ
* Հալիչ կամուրջ
* Ոսկեղջյուրի կամուրջ
* Ոսկեղջյուր

Կատեգորիա:Ստամբուլի կամուրջներ
Կատեգորիա:Ֆաթիհ
Կատեգորիա:Բեյօղլու
Կատեգորիա:Ոսկեղջյուր
Կատեգորիա:Թուրքիայի ճանապարհային կամուրջներ
Ֆլորա Աղաբաբյան

**Ֆլորա Աղաբաբյան**, ամերիկաբնակ հայ միջազգային շեֆ-հրուշակագործ, ԱՄՆ-ում անցկացվող հարսանյաց տորթերի` «Grand National Wedding Cake» մրցույթի հաղթող։ Նրա աշխատանքներից շատերը որպես արվեստի գործեր պահվում են տարբեր թանգարաններում։

## Կենսագրություն
Ֆլորա Աղաբաբյանը ծնվել է Երևանում։ Մանկուց զբաղվել է պարով։ Հովհաննես Շամամյանի մոտ՝ «Բարեկամություն» անսամբլում պարել է ժողովրդական պարեր։ Ֆլորան երկու անգամ ընդունվել է Երևանի թատրոնի և կինոյի պետական ինստիտուտ, սակայն կիսատ է թողել ուսումը։ Այնուհետև մեկնել է Ռուսաստան և խմորեղեններ պատրաստելով գումար վաստակել։ Երեսուներեք տարեկանում տեղափոխվել է ԱՄՆ։ Աշխատանքի է անցել միանգամից Լաս Վեգասի երեք կազինոյում։ Աշխատել է շաբաթական մոտ հարյուր ժամ։ Հրուշակագործության հետ կապված որևէ կրթություն նա չի ստացել, ամեն ինչ սովորել է ինքնուրույն, կարդալով և պատրաստելով։ ԱՄՆ-ում հրուշակային արվեստի հանդեպ նրա հետաքրքրությունը էլ ավելի մեծացավ։ Վերջնականապես Ֆլորան աշխատանքի անցավ «Վին» («Wynn») խաղատուն-հյուրանոցում, որը Նևադա նահանգի ամենահեղինակավոր և թանկարժեք հյուրանոցներից մեկն է։ «Վին» խաղատուն-հյուրանոցում նա զբաղվում է միայն տորթերի դեկորացիայով:
Ֆլորան մասնակցել է բազմաթիվ միջազգային մրցույթների և արժանացել պարգևների։ Նա տորթեր է պատրաստել դերասաններ Մել Գիբսոնի, Ջենիֆեր Լոպեսի, Ուիլ Սմիթի, երգչուհիներ Սելին Դիոնի, Բեյոնսեի, հեռուստաաստղ Քիմ Քարդաշյանի, թենիսիստ Անդրե Աղասիի, բասկետբոլիստ Մայքլ Ջորդանի, միլիադրատերեր Դոնալդ Թրամփի, Սթիվ Վինսի, Սաուդյան Արաբիայի արքայադուստեր և այլ ճանաչված մարդկանց համար։

## Ծանոթագրություններ

Կատեգորիա:Ամերիկահայեր
Լինդսի Մորգան

**Լինդսի Մորգան** (, ), ամերիկյան հեռուստատեսային դերասան։ Մորգանը հանրաճանաչ է դարձել, երբ նկարահանվել է Ամերիկյան հեռարձարկման ընկերության կողմից հեռարձակված «Գլխավոր հոսպիտալ» սերիալում, որտեղ 2012-2013 թվականներին կերտել է Քրիստինա Դեվիսի դերը։ 2013 թվականին կերտած Քրիստինա Դեվիսի դերի շնորհիվ նա առաջադրվել է «Էմմի» ցերեկային մրցույթի մրցանակին։

Մորգանը ծնվել է ԱՄՆ–ի Տեխաս նահանգի Հյուստոն քաղաքում, իսկ հետո տեղափոխվել է Լոս Անջելես, որպեսզի սկսի իր հեռուստատեսային կարիերան։ Մորգանը նկարահանվել է «Ինչպես հանդիպեցի ձեր մայրիկին» և «Երջանիկ ավարտ» հեռուստատեսային սիթքոմներում։ 2013 թվականին, երբ նա դուրս է եկել շոուից նկարահանվել է «The CW» հեռուստաալիքի կողմից հեռարձակված «100» հեռուստասերիալում, որտեղ առաջին եթերաշրջանում նկարահանվել է երկրորդական դերում, իսկ երկրորդ և երրորդ եթերաշրջաններում գլխավոր դերում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացիներ իռլանդական սերմամբ
Մուրանո

**Մուրանո** (,  բառից), Վենետիկի ծովածոցի ամենամեծ կղզիներից մեկը։ Հռչակված է այստեղ արտադրվող ապակով՝ վենետիկյան մուրանոյի ապակով։

## Աշխարհագրություն
thumb|left|150px|Մուրանոյի կազմի մեջ մտնող մանր կղզիները
Մուրանո կղզին գտնվում է Վենետիկի ծովածոցում։ Այն Վենետիկ քաղաքից գտնվում է հյուսիս-արևելք ուղղության վրա։ Բաղկացած է թվով 7 փոքրիկ կղզիներից, որոնք միմյանցից բաժանվում են ջրանցքներով։ Ընդհանուր տարածքը կազմում է 1,17 կմ2:

## Պատմություն
Առաջին բնակավայրերը կղզում ի հայտ են եկել մեր թվարկության V-VII դարերում։ Մուրանոյի ծաղկումը տեղի ունեցավ 1291 թվականին, երբ որոշում ընդունվեց այնտեղ տեղափոխել վենետիկյան ապակեգործական արհեստանոցները, քանի որ ապակու արտադրությունը հույժ վտանգավոր էր քաղաքի փայտյա շինությունների համար։ Այդ պահից սկսած ապակեգործությունը դարձավ կղզու անբաժան մասը և պատմությունը։

XVIII դարում Մուրանոն, որին հաճախ անվանում են «Վենետիկի մանրակերտ», դարձավ վենետիկյան պատրիկների ամենասիրած հանգստավայրը։

Ներկա դրությամբ կղզին գրավում է բազմաթիվ զբոսաշրջիկներին։

## Վարչական կարգավիճակ
Մուրանոն Վենետիկի ինքնակառավարվող կոմունաներից մեկն է համարվում։

## Բնակչություն
Կղզու բնակչությունը ժողովրդագրական պիկին հասել է XVI դարում, երբ այն հասավ 30 000 մարդու։ Ըստ 2014 թվականի մարդահամարի տվյալների, բնակչությունը կազմում է 4616 մարդ։

## Մուրանոյի ապակու թանգարան

thumb|200px|Մուրանոյի ապակեգործը ապակե իր պատրաստելիս
**Մուրանոյի ապակու թանգարան** (իտալերեն, Museo del vetro), թանգարան ապակու արտադրության պատմության մասին, ինչպես նաև արտադրությունը մուրանյան ապակու, որը գտնվում է Մուրանո կղզում, Վենետիկի հյուսիսում։

Թանգարանը գտնվում է Պալացցո Հուստինիանոսի պալատում, որը երկար ժամանակ եղել է Տորսելլա եպիսկոպոսի նստավայրը։ Սկզբնապես պալատը կառուցվել է գոթական ոճով ինչպես Պատրիցիայն պալատը։ 1659 թվականին շենքը դարձավ Մարկո Հուստինիանոս եպիսկոպոսի նստավայրը, ով հետագայում գնել է պալատ և նվիրել Տորչելլոյի թեմին։

## Տեսարժան վայրեր
Կղզու հիմնական տեսարժան վայրերն են.
* Մուրանոյի ապակու գործարան, 1861 թվական
* Սանտի Մարիա է Դոնատո տաճար XII դար
* Սանտա Մարիա դելի Անջելինի եկեղեցի
* Սան Պիետրո Մարտիրե եկեղեցի

## Պատկերասրահ

Պատկեր:Murano (Venice) from the air.jpg|Տեսքը վերևից
Պատկեր:2006 - Murano - Street.jpg|Կղզու ջրանքներից
Պատկեր:Murano Glas DSCF0362.JPG|Մուրանոյի ապակուց իրեր
Պատկեր:MuranoSantaMariaeSanDonato20031230.JPG|Սանտի Մարիա է Դոնատո տաճար 


## Տես նաև
* Մուրանոյի ապակու թանգարան

## Գրականություն
* 
* 
* 

## Ծանոթագրություններ

## Արտաքին հղումներ
* 
* 
* 

Կատեգորիա:Իտալիայի կղզիներ
Կատեգորիա:Վենետիկի կղզիներ
Կատեգորիա:Վենետիկի տեսարժան վայրեր
Մերի Քլեր Չեկոլա

**Մերի Քլեր Չեկոլա** (), գվինեացի բուժքույր, ով վերապրել է էբոլա հեմոռագիկ տենդը։ Հասարակությանն իրազեկում է հիվանդության մասին և պայքարում դրա դեմ։ ԱՄՆ պետ դեպարտամենտի կողմից 2015 թվականին արժանացել է Միջազգային խիզախ կանայք մրցանակին։

## Կենսագրություն
Չեկոլան մեծացել է Սենեգալին սահմանակից գվինեական գյուղում։ Նա ընտանիքում առաջին կինն էր, ով կրթություն է ստացել։ Ստացել է բուժքրոջ հավատարմագիր և որպես բուժքույր աշխատել Գվինեայի մայրաքաղաք Կոնակրիի Դոնկա հիվանդանոցում։

2014 թվականի հուլիսին հիվանդ այցելուի հետ շփվելիս վարակվել է էբոլայով։ Բուժաշխատողների և հիմնական պաշտպանական սարքավորումների պակասի պատճառով Արևմտյան Աֆրիկայում հիվանդությունն արագ տարածվեց։

Հիվանդության ախտանիշները ճանաչելով` Մերին ստուգում անցավ բուժման կենտրոնում` կանխելու հիվանդության տարածումը։ Իր սեփական փորձից նա գիտակցում էր, որ մերժումը, կասկածը, ապատեղեկատվությունը կարող են մարդկանց արգելել պատշաճ բուժում ստանալ և դիմեց համապատասխան նախազգուշական միջոցների։ Հիվանդությունը հաղթահարելուց հետո Չեկոլան վերադարձավ աշխատանքի որպես Դոնկա հիվանդանոցի շտապօգնության քույր, սակայն նրա խնդիրները չավարտվեցին։

Չեկոլայի տանտերը վախենալով հիվանդությունից և ապատեղեկատվություն ունենալով հիվանդության մասին` նրան վտարեց տանից։ Հիվանդությունը վերապրած մյուս անձինք էլ բախվել են նմանատիպ խնդիրների. ընկերները դադարել են այցելել նրանց, գործատուները հետ չէին ընդունում աշխատակիցներին, շատ համայնքներ կարծում էին, որ էբոլան մահվան դատավճիռ է, և դրա յուրաքանչյուր զոհ մահանալու է, և նրանք խուսափում էին փրկվածներից, ընտանիքի անդամները մերժում էին երեխաներին և դեռահասներին։ Իրավիճակը մտահոգիչ էր հատկապես երեխաների հետ։ Ավելի քան 4,000 գրանցված երեխաներ կային Գվինեայում։ Քանի որ վերապրածները իմունիտետ էին ձեռք բերում, ՅՈՒՆԻՍԵՖ-ը նրանց աշխատանքի էր վերցնում երեխաների հետ աշխատելու համար։ Հիվանդությունը վերապրածները կարողանում էին դիպչել, մխիթարել հիվանդ երեխաներին։

Չեկոլան իրազեկում է մարդկանց հիվանդության մասին, գիտելիքներ տրամադրում էբոլան կանխարգելելու համար, ինչպես նաև պայքարում է վերապրածների հանդեպ խտրականության դեմ։ Նա Գվինեայում էբոլայից ողջ մնացածների ընկերակցության անդամ է։

## Ծանոթագրություններ

## Արտաքին հղումներ
*Marie Claire Tchecola - I Survived Ebola

Կատեգորիա:Գվինեացի բուժքույրեր
Կատեգորիա:Կին ակտիվիստներ
Խորանարդաձև տներ

[thumb|right|250px|Խորանարդաձև տներ [Ռոտերդամում]]
**Խորանարդաձև տներ** կամ **Տուն-խորանարդներ** (), 1984 թվականին Ռոտերդամում և Հելմոնդում ճարտարապետ Պիտ Բլոմի նորարարական նախագծով կառուցված տների շարք։ Ռոտերդամում տները գտնվում են Օվերբլանկ փողոցի վրա, նույնանուն մետրոյի կայարանից ոչ հեռու։ Բլոմի վճռական որոշումն այն էր, որ նա հիմնադրեց  տան զուգահեռագիծը ոչ թե հիմքում, ինչպես սովորաբար, այլ գագաթին, և այդ գագաթով նա հենվում է (տեսողական) վեցանկյուն մուտքին։ Ռոտերդամում կա այդպիսի 38 տուն և նաև երկու խոշոր տուն-խորանարդներ, բացի այդ բոլոր տները միաձուլված են որպես մեկ շինություն։ Թռչնի թռիչքի բարձրությունից կոմպլեքսն ունի մտացածին տեսք, որը հիշեցնում է չստացված եռանկյունի։

Շատ բնակիչներ էքսկուրսիաներ են առաջարկում դեպի իրենց անսովոր բնակավայր։

Տները բաղկացած են երեք հարկից․
* Ցոկոլային հարկ՝ մուտք;
* Առաջին հարկում հյուրասենյակ և խոհանոց;
* Երկրորդ հարկում երկու ննջասենյակ և լոգասենյակ;
* Վերևի հարկում երբեմն լինում է փոքրիկ այգի։

Պատերն ու լուսամուտները հատակի հետ կազմում են 54,7 աստիճանի անկյուն։ Բնակարանի ընդհանուր մակերեսը կազմում է 100 քառ․ մետր, սակայն տարածության քառորդ մասը չի օգտագործվում պատերի թեքության պատճառով։

## Պատկերասրահ

File:Case a Cubo (Kubuswoningen) 2.JPG
Image:Cube-houses-rotterdam.jpg
File:Kubuswoningen_in_rotterdam.jpg
Image:Rotterdam Cube House living room.jpg
File:Kubuswoningen Speelhuisplein Helmond.jpg


## Արտաքին հղումներ
* Cubic houses Rotterdam 
* Cube houses

Կատեգորիա:Նիդերլանդների շենքեր և կառույցներ
Կատեգորիա:Ճարտարապետական ոճեր
Կատեգորիա:Նիդերլանդների տեսարժան վայրեր
Կատեգորիա:Խորանարդներ
Ցիստեռնա բազիլիկա

thumb|180px|Ցիստեռնա Բազիլիկա
**Ցիստեռնա Բազիլիկա** (), Կոստանդնուպոլսի ամենամեծ և ամենալավ պահպանված ստորգետնյա ջրամբարը։ Բավականին նման է պալատական կառույցի։ Գտնվում է Ստամբուլի պատմական կենտրոնում Սուլթանահմեդ թաղամասում՝ Այա Սոֆիայի դիմաց։

«Ցիստեռնա» բառը հունարենից թարգմանվում է որպես «ջրամբար»։ 2013 թվականի դրությամբ Ստամբուլում հայտնաբերվել է ավելի քան 40 ստորգետնյա ջրամբար։ Բազիլիկայում պահվել է խմելու ջրի ռեզերվային պաշարները՝ երաշտի կամ քաղաքի պաշարման նպատակով։ Բազիլիկայում պահվող ջուրը ջրատարների և ակվեդուկների միջոցով հասցվել է քաղաքին։ Վաղեսի ջրանցույցի միջոցով ջուրը բերվել է Բելգրադյան անտառից, որը գտնվում է քաղաքից 19 կիլոմետր դեպի հյուսիս։

Ջրամբարի կառուցումը սկսվել է հույների կողմից կայսր Կոստանդին Ա֊ի կառավարման տարիներին (306—337 թվականներին) և ավարտվել է 532 թվականին կայսր Հուստինիանոս Ա-ի օրոք։ Ստորգետնյա կառույցի չափսերն են 145 × 65 մ, տարողունակությունը՝ 80 000 մ³ ջուր։ Առաստաղը պահում են ավելի քան 336 սյուներ։

Սյուների մեծ մասը վերցվել է հին տաճարների մնացորդներից, այդ իսկ պատճառով դրանք տարբերվում են միմյանցից մարմարի տեսակով։ Երկու սյուների վրա առկա են Մեդուզայի պատկերները։ Անհայտ է, թե որտեղից են բերվել այդ սյուները և թե որ կառույցին են պատկանել դրանք նախկինում։ Այդպիսի մի սյուն էլ պահվում է Ստամբուլի հնագիտական թանգարանում։ Հարևանությամբ գտնվում է «Ցանկությունների ավազանը»։

Ջրամբարը ակտիվորեն օգտագործվել է մինչև Կոստանդնուպոլսի գրավումը թուրքերի կողմից։ Արդյունքում ջրամբարը լքվել է և խիստ աղտոտվել, և միայն 1987 թվականին բացվել է որպես թանգարան։

## Ցիստեռնը մշակույթում
* Ցիստեռնում տեղի է ունեցել Ջեյմս Բոնդի մասին շարքից Ռուսաստանից սիրով, 1963 ("From Russia with Love") ֆիլմի էպիզոդների նկարահանումը, 
* այստեղ նկարահանվել է «Ինթերնեշընլ», 2011 ֆիլմը։
* Դեն Բրաունի «Ինֆեռնո» վեպում Ցիստեռն իրադարձությունների հիմնական վայրերից մեկն է։ Նաև այստեղ նկարահանվել է «Ինֆեռնո», 2016 ֆիլմը:

## Պատկերասրահ


պատկեր:Basilica cistern 2.jpg
պատկեր:Head of Medusa, Basilica Cistern, Constantinople 01.jpg|Մեդուզայի գլխով սյունը
պատկեր:Head of Medusa, Basilica Cistern, Constantinople 02.jpg|Մեդուզայի գլխով մեկ այլ սյուն
պատկեր:Basilica cistern istanbul mirror.jpg|Ցիստեռնա Բազիլիկայի առաստաղը արտացոլվում է ջրի մեջ



## Տես նաև

* Վաղեսի ջրանցույց

## Ծանոթագրություններ

## Արտաքին հղումներ
* Сайт музея «Yerebatan Sarnici»
* Фотографии Цистерны Базилика 

Կատեգորիա:Թուրքիայի մշակույթ
Կատեգորիա:Կոստանդնուպոլիս
Կատեգորիա:Համաշխարհային ժառանգություն Թուրքիայում
Կատեգորիա:Ստամբուլի թանգարաններ
Կատեգորիա:Ստամբուլի շենքեր և կառույցներ
Կատեգորիա:Ֆաթիհ
Ումրանիե

**Ումրանիե** (), գործարար շրջան Ստամբուլի մարզի ասիական հատվածում։ Առանձին շրջանի կարգավիճակ է ստացել 1987 թվականին՝ առանձնանալով Յուսքյուդար շրջանից։ Միևնույն տարում որոշ շրջաններ առանձնացան նաև Բեյքոզ շրջանից և միացան նորաստեղծ Յումարնիե շրջանին։ Շրջանը բաժանված է 7 մունիցիպալիտետների, համապատասխանաբար Ումրանիե, Չեքմեքյոյ, Սարըգազի, Յենիդողան, Թաշդելեն, Ադեմդար և Օմերլի։

## Պատմություն
1950 թվականին Ումրանիեն եղել է գյուղ, որը ունեցել է 900 բնակիչ։ Շրջանի բնակչությունը կտրուկ աճել է 1970- 1980-ական թվականներին՝ ի շնորհիվ Անատոլիայի գյուղացիների միգրացիայի։ Սակայն Ստամբուլի մյուս շրջանների հետ համեմատած, որտեղ նկատվել է բնակչության կտրուկ աճ, Ումրանիեն տարբերվել է բնակչության խտության ավելի ցածր ցուցանիշով, նաև նրանով, որ ունի ավելի լայն ճանապարհներ և տների միջև հեռավորությունը բավականին մեծ է։ Ումրանիեում կառուցվել է առևտրային թաղամաս, ինչպես նաև մեծ քանակությամբ ենթակառուցվածքներ, որոնք բավարարում են հասարակության լայն շերտերի պահանջմունքները։

Ումրանիեն ունի աջ և ձախ էքստրեմիստների միջև պայքարի համբավ, և 1970- 1980-ական թվականներին շրջանը եղել է բախումների հարթակ։ Բնակչությունը, որպես կանոն, քվեարկում է պահպանողական կուսակցությունների օգտին։

2007 թվականին Ումրանիեում հայտնաբերվել են զենքի պահեստներ, որոնք հավանաբար պատկանել են Էրգենեկոն կազմակերպությանը։

## Արտաքին հղումներ
* Շրջանի պաշտոնական կայք էջը
* Մունիցիպալիտետի պաշտոնական կայք էջը

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Hack (ծրագրավորման լեզու)

**Hack**, PHP-ի նմանօրինակ ծրագրավորման լեզու, որը ստեղծել է Ֆեյսբուք ընկերությունը և ներկայացրել է 2014 թվականի մարտի 21-ին։ Համարվում է ազատ ծրագրային ապահովում և թողարկված է BSD License արտոնագրով։

Hack֊ը ծրագրավորողներին թույլ է տալիս օգտագործել դինամիկ և ստատիկ մուտքագրում, որը կոչվում է աստիճանական մուտքագրում։ Այն օգտագործվում է նաև ծրագրավորման այլ լեզուներում, ինչպիսին է ActionScript-ը։

Լեզվի ստեղծման նպատակը PHP-ի մշակումների արագ ցիկլի համատեղումն էր հուսալիությանը և կատարողականությանը, որն ապահովում է ստատիկ մուտքագրում։

## Շարահյուսություն
Hack լեզվի կոդի հիմնական կառուցվածքը նման է PHP կոդին՝ որոշակի տարբերությամբ։ Hack ֆայլն սկսվում է « 


PHP֊ի օրինակով վերևի կոդը բրաուզերին ելքային տվայլ հաղորդում է․


```text
Hello World
```


Կարևոր առանձնահատկություններից մեկն այն է, որ ի տարբերություն PHP-ի, Hack և HTML կոդերը չեն միախառնվում։ Սովորաբար հնարավոր է մեկ ֆայլում միախառնել PHP և HTML կոդերն, օրինակ․


```html+php
<html>
    <head>
        <title>PHP Test</title>
    </head>
    <body>
        
        <?php echo '<p>Hello World</p>'; ?> 
    </body>
</html>
```


Կոդի մուտքագրման այս եղանակը չի աջակցում Hack-ը։

### Ֆունկցիա
Ֆունկցիան Fack-ում ունի նման կառուցվածք․


```php
<?hh
// Hack functions are annotated with types.
function negate(bool $x): bool {
    return !$x;
}
```


## Ծանոթագրություններ

## Արտաքին հղումներ
* Պաշտոնական կայք
Խոստովանություններ

**Խոստովանություններ** (), Օգոստինոս Երանելու ինքնակենսագրական բնույթի երկը, որը գրվել է 397 և 401 թվականների միջև։

## Բովանդակություն

## Ազդեցություն
Օգոստինոսի «Խոստովանություններ» երկը մեծ ազդեցություն է ունեցել համաշխարհային գրականության վրա։ Այս երկի նմանությամբ մի շարք հեղինակներ ստեղծել են իրենց ստեղծագործությունները, որոնցից հիշարժան են Ժան-Ժակ Ռուսոյի «Խոստովանություններ»-ը և Ալֆրեդ դը Մյուսեի «Դարի զավակի խոստովանությունը»։

## Գրականություն
* Georg Wunderle: Einführung in Augustins Konfessionen. Literarisches Institut Haas & Grabherr, Abt. Buchverlag, Augsburg 1930.
* Kurt Flasch: Augustin. Einführung in sein Denken. 2. Auflage. Reclam, Stuttgart 1994, ISBN 3-15-009962-5.
* Johann Kreuzer: Augustinus zur Einführung. Junius, Hamburg 2005, ISBN 3-88506-609-2.

## Ծանոթագրություններ

Կատեգորիա:Ինքնակենսագրություններ
Կատեգորիա:Քրիստոնեական աստվածաբանական գրականություն
Կատեգորիա:Փիլիսոփայական գրականություն
Ռոժենի վանք

**Ռոժենի Սուրբ Աստվածածին վանք** (), Բուլղարիայի ամենախոշոր ուղղափառ վանքերից մեկը։ Տեղակայված է Պիրին լեռներում, Մելնիկ քաղաքից 5 կմ հեռավորության վրա, երկրի հյուսիսարևելյան հատվածում։

## Պատմություն
Միջնադարյան այն քիչ վանքերից մեկն է, որը պահպանվել է մինչև մեր օրերս։ Ըստ աթոսյան աղբյուրների՝ այն կառուցվել է 890 թվականին։ Բազմաթիվ նոր շինություններ ի հայտ են եկել Ալեքսի Սլավ բռնակալի կառավարման ժամանակ։

17-րդ դարում վանքը մեծապես տուժել է հզոր հրդեհից, սակայն 8-րդ դարում վերականգնվել է՝ շնորհիվ բուլղարացիների նյութական օգնության։ Վանքի վերակառուցումը սկսվել է 1715 թվականին և ավարտվել՝ 1732 թվականին։

Վանքն իր զարգացման գագաթնակետին է հասել 19-րդ դարում, երբ դարձել է այս տարածաշրջանի ուղղափառության հոգևոր կենտրոնը։ Միևնույն ժամանակ վանքին են պատկանել շրջակայքում գտնվող զգալի տարածք։ Վանքի անունով է կոչվում մոտակա գյուղը։

Սուրբծննդյան վանքը գործող է և դասվում է Բուլղարիայի հարյուր զբոսաշրջային ազգային օբյեկտների ցանկում։ Վանքի մոտակայքում է գտնվում ականավոր բուլղար հեղափոխական Յան Սանդանսկու գերեզմանը։

## Վանքային շինություններ
Վանքն իրենից հիշեցնում է միջնադարյան ամրոց, ունի վեցանկյան տեսք։  Ներքին բակը շրջապատում են եռահարկ բնակելի շինությունները։ Վանքի տարածքում է գտնվում նկուղ և ֆերմա։ Վանական բակի մի մասը զբաղեցնում են խաղողի այգիները։

### Սուրբ Աստվածածնի եկեղեցի
Կաֆոլիկոն վանքը նվիրված է Աստվածածնին։ Շինարարության սկիզբը թվագրվում է 16-րդ դարին, սակայն ժամանակակից տեսքը եկեղեցին ձեռք է բերել 1732 թվականին։ Եկեղեցին զբաղեցնում է վանական բակի հիմնական տարածքը։

## Պատկերասրահ

Image:Rozhen_Monastery_-_fresco.jpg|Ֆրեսկո վանքում
Image:Rozhen Monastery TodorBozhinov (18).JPG|Ֆրեսկո եկեղեցու արտաքին պատին
Image:Rozhen Monastery TodorBozhinov (29).JPG|Եկեղեցու ներքին հարդարանք


## Ծանոթագրություններ

## Գրականություն
* *Архитектурното наследство на България*. София, издательство «Техника», 1988.

## Արտաքին հղումներ
* Фотографии Рождественского монастыря
* Рождественский монастырь  на сайте Bulgarian Monastery  

Կատեգորիա:Բուլղարական Ուղղափառ եկեղեցու վանքեր
Կատեգորիա:Բուլղարիայի ուղղափառ վանքեր
Վադի ալ-Սալամ

**Վադի ալ-Սալամ** (), վիթխարի  շիական գերեզմանատուն Խաղաղության հովտում, որտեղ կատարում են թաղումներ ոչ միայն Իրաքից, այլև տարբեր երկրներից, որտեղ տարածված է շիիզմը։ Գտնվում է շիական սուրբ Ան-Նաշաֆ քաղաքում։

Վադի ալ-Սալամը աշխարհի ամենամեծ գերեզմանատունն է։ Շիաների համար պատիվ է Ահեղ դատաստանի օրվան սպասել իմամ Ալիի հետ նույն գերեզմանատանը  թաղված։ Այստեղ ըստ ավանդության թաղված են մի քանի իսլամական մարգարեներ, մասնավորապես՝ մարգարե Հուդան և Սալիհը։

Ըստ որոշ գիտնականներու Իրաքյան պատերազմի տարիներին գերեզմանատանը օրական 200-250 թաղում էր կատարվում, 2010 թվականին այդ թիվը նվազել է մինչև 100։ Գերեզմանատունը  601,16 հա տարածք է զբաղեցնում  (6,01 կմ²), և այնտեղ թաղված են 5 միլիոնից ավելի մարդ։ 1400 տարվա ընթացքում այստեղ թաղումներ կատարվում են կատարվում։ Գերեզմանատունը մտցված է ՅՈՒՆԵՍԿՕ-ի համաշխարհային ժառանգության նախնական ցուցակների մեջ։

Գերեզմանատանը թաղված են բազմաթիվ մուսուլմաններ, մասնավորապես նրա կենտրոնում թաղված է չորրորդ խալիֆ Ալի իբն Աբու Թալիբը, նչանից ոչ հեռու մեծ այաթոլլա Մուհամմադ Բաքիր աս Սադրի և նրա քրոջ Ամինա աս Սադրի գերեզմաններն են։ Որոշ շիաներ հավատում են, որ տասներկուերորդ իմամ Մուհամմադ իբն ալ Հասան ալ Մահդինը ամեն հինգշաբթի, արևամուտի նամազի ժամանակ հայտնվում է մզկիթի մոտ։

Իրաքի պատերազմի ժամանակ տեղական զինված միավորումները գերեզմանները որպես ապաստարան էին օգտագործում  և այնտեղ ականանանետերի համար թաքնված դիրքեր էին կազմակերպում, ինչի արդյունքում գերեզմանատունը ենթարկվել է կանոնավոր ռմբակոծության, այդ թվում նաև օդային հարվածների։

thumb|center|upright=4.5|<center>Վադի ալ-ալամի համայնապատկերը</center>

## Ծանոթագրություններ

## Արտաքին հղումներ
* Satellite photograph of the cemetery
* Wadi-us-salaam Photos 

Կատեգորիա:Իսլամական ճարտարապետություն
Կատեգորիա:Իրաքի գերեզմանատներ
Մարքսբուրգ ամրոց

**Մարքսբուրգ ամրոց** (), Գերմանիայի  Ռայնլանդ Պֆալց երկրամասի Միջին Հռենոսի  ամրոցներից մեկն է։ 
Մարքսբուրգը միակ ամրոցն է, որը 17-րդ դարում չի գրավվել ֆրանսիական զորքերի կողմից, այդ պատճառով պահպանել է իր նախնական տեսքը։

## Պատմություն
1231 թվականից քաղաքը հիշատակվում է Բրաուբախ անունով։ 1283թվականին ամրոցը անցնում է  կոմս Էբերհարդ 2-րդ ֆոն Կատցենելենբոգի տիրապետության տակ։ 1479 թվականին Կատցենելենբոգեն տոհմը ընդհատվեց։ Ժառանգորդ Աննայի և Հենրիխ Հեսսենացու  ամուսնությունից հետո ամրոցը անցնում է Հեսսենացի կոմսերին։ 
1689-1692 թվականներին Պֆալցի ժառանգությունը ստանալու համար ֆրանսիական բանակը  ավերեց Հռենոսի երկու ափերի բոլոր ամրոցները,սակայն Մարքսբուրգը նրանց գրավել չհաջողվեց։
Մարքսբուրգը այսպիսով դարձավ հռենոսյան միակ անառիկ ամրոցը, որը այդպես էլ մնաց անհասանելի։
1803 թվականին կայսրությունը կործանվեց և Մարքսբուրգը անցավ Նասաու հերցոգությանը։ Ամրոցը վերածվեց հաշմանդամ զինվորների տան և բանտի։
1900 թվականին  ամրոցը գնվեց գերմանական ամրոցների միության կողմից 1000 մարկով։
2002 թվականին ամրոցը անցավ ՅՈՒՆԵՍԿՕ-ի համաշխարհային ժառանգության մեջ «Վերին և միջին Հռենոսի հովիտ» («Upper Middle Rhine Valley») անվանումով։

## Պատկերասրահ

Պատկեր:Marksburg Luftbild 088.jpg|thumb|300px|Մարքսբուրգ ամրոց
Պատկեր:Burg Braubach - Marksburg.jpg|left|thumb|200px|ԴոնժոնՄարքսբուրգ ամրոցի
Marksburg01.jpg|Ամրոցի տեսքը հյուսիս արևելքից
Marksburg Nacht.jpg|Գիշերային համայնապատկեր
Marksburg Markusfresko.JPG|Սուրբ Մարկոսը առյուծի հետ, ֆրեսկա
Marksburg05.jpg|Գինու մառան
Marksburg, Rhein.jpg|Քաղաքի համայնապատկերը` Հռենոսը, Մարքսբուրգը
Marksburg06.jpg|Ամրոցը թռչնի թռիչքից

## Գրականություն
* Magnus Backes, Busso von der Dollen: *Die Marksburg. Bau- und Kunstgeschichte einer rheinischen Burg*. 2. Auflage. Braubach/Rhein 1993.
* Lorenz Frank, Jens Friedhoff: *Marksburg. Geschichte und bauliche Entwicklung* (= *Veröffentlichungen der Deutschen Burgenvereinigung*. Reihe D, Heft 7). Braubach 2008, ISBN 978-3-927558-29-8.
* Michael P. Fuhr: *Wer will des Stromes Hüter sein? 40 Burgen und Schlösser am Mittelrhein.* 2. Auflage. Schnell und Steiner, Regensburg 2005, ISBN 3-7954-1460-1, Seite 82–85.
* Elke Lutterbach: *Die Marksburg* (= *Ritterburgen*. Band 3). Bachem, Köln 2008, ISBN 3-7616-2223-6.
* Ulrich Mackensen: *… und rostig waren die Mousqueten. Soldatenleben auf der Marksburg in drei Jahrhunderten. Aus Briefen, Berichten und Anweisungen.* Bernard & Graefe, Koblenz 1984, ISBN 3-7637-5450-4.
* Karl Müller, Martina Kerber: *Der Kräutergarten auf der Marksburg.* Deutsche Burgenvereinigung, Braubach 1996.
* *Themenheft „Marksburg“* In: *Burgen und Schlösser*. Heft 4/2002. Europäisches Burgeninstitut, Braubach 2002, , Seite 201−263.
## Արտաքին հղումներ
* Մարքսբուրգ ամրոցի պաշտոնական կայք 
* Կատցենելենբոգների տոհմի պատմությունը
* Գերմանական ամրոցների միության կայք 
* Մարքսբուրգ ամրոցի պատմությունը և ճարտարապետությունը

Կատեգորիա:Գերմանիայի ամրոցներ
Ալֆրեդ Մեսել

**Ալֆրեդ Մեսել** (, ), գերմանացի ճարտարապետ։ Նա հայտնի է ինչպես իր բուրժուական խոշորագույն առանձնատներով, այնպես էլ իր համեստ բազմաբնակարան բնակելի տներով։

## Կենսագրություն
Մեսելը ծնվել է Դարմշտադտում` բանկիրի ընտանիքում։ Դեռ դպրոցում սովորելու ժամանակ ընկերանում է Լյուդվիգ Հոֆմանի հետ՝ ապագա քաղաքի շինարարության հարցերով խորհրդականի հետ։ 1873 թվականին Մեսելը սկսում է իր ուսումը Կասելի գեղարվեստի ակադեմիայում, իսկ 1874-ից մինչև 1878 թվականը ուսումնասիրում է ճարտարապետություն Բեռլինի շինարարական ակադեմիայում։
1904 թ. դառնում է Բեռլինի գեղարվեստի ակադեմիայի անդամ։ 1906 թվականին նա ստանում է Դարմշտադտի տեխնիկական համալսարանի պատվավոր դոկտորի կոչում։

## Ստեղծագործություն
Մեսելի գլխավոր ստեղծագործությունը համարվում է «Վերտխամը», որը կառուցվել է 1896-1906 թվականներին մի քանի փուլով Լայպցիգի փողոցում և էական ազդեցություն է ունեցել իր ժամանակի ճարտարապետության զարգացման վրա։ Այն նաև համարվում է «տաճարի պահանջման» նախատիպ, որը մեկ ընտանիքի տակ էր համախմբում տարբեր ապրանքներ, շքեղ կահավորումներ։ Երկրորդ համաշխարհային պատերազմի ժամանակ դեպարտամենտը ունեցել է մեծ վնասներ։ Փլատակները ապամոնտաժվել են 1955 թվականին, և տեղը կառուցվել է Բեռլինի սահմանային պատը։ Ալֆրեդ Մեսելի նախաձեռնությամբ կառուցվել է Պերգամոն թանգարանը՝ Բեռլինի թանգարանային կղզում։

## Ծանոթագրություններ

## Գրականություն
* Maximilian Rapsilber: Alfred Messel. Berlin 1905.
* Fritz Stahl: Alfred Messel. Berlin 1911.

Կատեգորիա:Գերմանիայի հրեաներ
Կատեգորիա:Գերմանացի ճարտարապետներ
Չախալաբերդ

**Չախալաբերդ** (*Չըխլաբերդ, Բազաբերդ, Բազկերտ, Չախալաբերդ*), բերդ Ջիլիզա գյուղից 2,5 կմ դեպի արևելք՝ Լալվար լեռան հյուսիսային ստորոտի բարձրադիր բլրի վրա։ Բլուրը, այդ թվում նաև բերդի ողջ տարածքը, ծածկված է թավուտ անտառով։ Արևմտյան կողմից հոսում է Լալվար գետակը։

## Պատմություն
Բերդի մասին ամենավաղ հիշատակությունը հանդիպում է Վարդան Արևելցու մոտ, որից երևում է, որ Բագրատունյաց Աշոտ Ողորմած թագավորի մահից (977 թվական) հետո Բազաբերդը որպես ժառանգություն անցնում է նրա կրտսեր որդուն՝ Կյուրիկյան թագավորության հիմնադիր Գուրգենին։ Նշանակում է *Բազաբերդ* -*Բազկերտ*-*Չախալաբերդը* X դարում արդեն նշանավոր է եղել։ Այն բազմիցս հուսալի ապաստան է ծառայել նաև հետագայում՝ Զաքարյանների ժամանակ։

## Նկարագիր
Բերդի մնացորդներից երևում է, որ այն զբաղեցրել է մոտ 150 х 35 մ չափերով տարածք։ Համեմատաբար լավ պահպանվել է արևմտյան մասում գտնվող միջնաբերդը, որը ուղղանկյունաձև է և զբաղեցնում է մոտ 0,25 հա մակերես։ Շրջապակված է պարսպով, որի մնացորդներն ունեն 10-12 մ բարձրություն և 2-3 մ հաստություն։ Կառուցված են ճեղքած անդեզիտե քարերով, որոնք կապակցված են կրաշաղախով։ Պարագծով նստած են բազալտե ժայռաբեկորների վրա։ Հարավային կողմում (որտեղ՝ տեղանքը պաշտպանական առումով պակաս հուսալի է) պարիսպը անկյուններում ուժեղացված է մեկական ուղղանկյուն աշտարակներով, իսկ միջին մասում՝ երկու կոնաձև բուրգով, որոնք ունեն ընդարձակ ներքին տարածություն։ Դրանք արտաքին պատերում թողնված են պատուհաններ և դիտաճեղքեր։ Մուտքերն երկուսն են՝ արևելյան և արևմտյան կողմերից։ Գլխավորն արևելյանն է՝ կրկնահարկ կամարով (վերին կամարը փոքր-ինչ ետ է ընկած և կրկնակի անգամ լայն է ստորինից․ ըստ երևույթին ծառայել է մուտքը պաշտպանելուն)։

## Այլ անվանումներ
Չնայած Չախալաբերդ անվան հանրահայտ լինելուն` բերդն այդ անունով մասնագիտական գրականության մեջ չի հանդիպում։ Երբ այն համադրում ենք գրականության մեջ տեղ գտած Բազաբերդի կամ Բազկերտի հետ, պարզվում է որ այդ երկու բերդերն էլ նույնն են։

Ս․ Ջալալյանցը Բազաբերդի նկարագրությունը բերում է Ուչիքիլիսա, Խոժոռնի, Խորակերտ, Խուճապ և այլ հնավայրերի շարքում, որոնք բոլորն էլ գտնվում են իրար մոտ տարածքում։

## Պատկերասրահ

Bazmaberd 29.JPG
Bazmaberd 13.JPG
Bazmaberd 2.JPG


## Ծանոթագրություններ

Կատեգորիա:Լոռու մարզի հայկական բերդեր և ամրոցներ
Կատեգորիա:10-րդ դարի հայկական բերդեր և ամրոցներ
Ադրբեջանցիները Կարսում

**Ադրբեջանցիները Կարսում** (; ), ադրբեջանական համայնքի ներկայացուցիչներ, որոնք ապրում են Թուրքիայի Կարս քաղաքում։ Մեծ քանակությամբ ադրբեջանցիներ բնակվում են քաղաքի կենտրոնում և շրջկենտրոնի հետ կապված գյուղերում։ Կարսի սուննի բնակչությունը ադրբեջանցիներին կոչում է «շիա» (հաճախ կիրառվում է նաև «աջեմ» տերմինը)։

Կարսում ադրբեջանցիները հիմնականում բնակվում են Յենիմահալլա և Իսթասյոն շրջաններում։ Այստեղ ադրբեջանցիները բաժանվում են մի քանի խմբերի՝ Մոլլա Մուսալըլար, Քարաքաիլիսելիլեր, Քուլուբեղլիլեր և Չոբանքերելիլերդիլեր։ Այս անվանումները արտացոլում են այն մարզերի և գյուղերի անունները, որտեղի որ նրանք գաղթել են։

Կարսի շրջանում են գտնվում հետևյալ ադրբեջանաբնակ գյուղերը՝ Բաշգեդիքլեր, Բայրաքթար, Բեքլեր, Բույուք Աքուզյում, Քարաքաշ, Քյուչյուք Փիրվելի, Քյուլվերեն, Սոյլու, Թազեքենթ, Յագըքեսեն, Լայչընլար, Յալանլը։ Արփաչայ շրջանում ադրբեջանաբնակ են Բաղջըօղլու, Իբիշքյոյ, Քայադևեն, Մեսջիթլի, Մեյդանջըք գյուղերը, իսկ Աքյաքա շրջանում ադրբեջանաբնակ են Աքբուլաք, Ասլանհանե, Բույուքըմլը, Բույուքփիրվելի, Էսենյայլա, Քյուչուք Աքուզյում, Քյուչուք Քըմլը, Շահնալար։ Ադրբեջանցիները կազմում են Աքյաքա քաղաքի բնակչության մեծամասնությունը։

Արփաչայ շրջանում ադրբեջանցիները էթնիկ այլ փոքրամասնություններ հետ միասին ապրում են հետևյալ գյուղերում՝ Բույուքչաթմա, Գեդիքսաթըլըմաշ, Քուչուքչաթմա, Չեթինդուրաք, Դեմիրքենթ, Չեթինքյոյ, Հաջիփիրի, Քալքանքալե, Համզագերեք, Քյուրեքդերե Օղուզլու։ Ադրբեջանցիները բնակվում են նաև Կարսի Հաջիվելի, Յոլաչան և այլ գյուղերում

Հարկ է նկատել, որ 1921 թվականին Կարսում բնակվել է ադրբեջանցիների մեկ այլ էթնիկ խումբ՝ Թերեքեմենները, ովքեր բնակվել են ոչ միայն Կարսի շրջանում, այլ նաև Սելիմ, Սարիղամիշ քաղաքներում.։

## Տես նաև
* Ադրբեջանցիները Թուրքիայում

## Ծանոթագրություններ

## Գրականություն
* 

Կատեգորիա:Թուրքիայի ազգեր
Կատեգորիա:Կարս
Մերի Ռենո

**Էյլին Մերի Չալենս** (անգլերեն՝ Eileen Mary Challans, ), անգլիացի գրող, ով թողել է Հին Հունաստանի մասին պատմական վեպերի մեծ ժառանգություն։ Գրել է «Թեսևս», «Սոկրատես», «Պլատոն», «Ալեքսանդր Մակեդոնացի» գեղարվեստական վեպերը և վերջինիս՝ Մակեդոնացու վավերագրական կենսագրությունը։

## Կենսագրություն
Ծնվել է Ֆորեսթ Գեյթում (անգլ.՝Forest Gate) և կրթությունը ստացել Օքսֆորդի Սեյնթ Հյուզ քոլեջում և ստացել դիպլոմ՝ «Անգլերեն լեզու» բաժինն ավարտելու համար, 1928 թվականին։ 1933 թվականին Օքսֆորդի Ռեդքլիֆի անվան հոսպիտալում անցել է բուժքույրական դասընթացներ։ Այդ ժամանակաշրջանում նա մտերմանում է բուժքույրերից մեկի՝ Ջուլի Մյուլարդի հետ, և նրանց մտերմությունը վերածվում է ռոմանտիկ հարաբերությունների։ 

Դեռ Դենքրիքի շտապ օգնությանում և Ռեդքլիֆի վիրաբուժական բաժանմունքում աշխատելու ժամանակ նա սկսում է ստեղծագործել։

Առաջին վեպը՝ «Սիրո նպատակները» (Purposes of Love) հրատարակվել է 1939 թվականին։ Վեպը արդիական էր։ 1948 թվականին «Հյուսիսի դեմքը» (North Face) հաղթանակ բերեց նրան Մետրո-Գոլդուին-Մայեր (անգլ.՝ Metro-Goldwyn-Mayer, կրճ.` «MGM») մրցույթում, որի համար նա ստացավ 150000 դոլար և ընկերուհու հետ տեղափոխվեց Հարավաֆրիկյան Հանրապետություն, որտեղ էլ շարունակեց ազատ գրել համասեռամոլների մասին։ 1956 թվականին Ռենոն հրատարակեց իր առաջին պատմական վեպը «Գինու վերջին կաթիլը» (The Last of the Wine), որտեղ բացահայտ նկարագրում է երկու տղամարդկանց միջև եղած հարաբերությունները։ Նա մեծ համբավ ձեռք բերեց համասեռամոլների շրջանում։

Մահացել է Քեյփթաունում, թոքերի բորբոքումից։

## Տես նաև
* Թագավորը պետք է մահանա (վեպ)

## Ծանոթագրություններ

Կատեգորիա:20-րդ դարի անգլիացի վիպասաններ
Կատեգորիա:20-րդ դարի կին գրողներ
Կատեգորիա:Անգլիացի գրողներ
Կատեգորիա:Անգլիացի կին վիպասաններ
Կատեգորիա:Անգլիացի վիպասաններ
Կատեգորիա:Գրողներ այբբենական կարգով
Կատեգորիա:ԼԳԲՏ վիպասաններ
Կատեգորիա:Լեսբուհի գրողներ
Կատեգորիա:Օքսֆորդի համալսարանի շրջանավարտներ
Էդիթ Նորթման

**Էդիթ Նորթման** (, ),  Հարավային Կալիֆոռնիայի առաջին կին ճարտարապետներից մեկը։ Ստեղծել է մի շարք լայնամասշտաբ շինություններ, այդ թվում բնակարանային և կոմերցիոն կառույցներ։

## Կենսագրություն
Էդիթ Մորթենսեն Նորթմանը ծնվել է 1893 թվականին Դանիայում։ Հայրը եղել է դանիացի, մայրը` շվեդ։ Երբ Էդիթը ինը տարեկան էր, ընտանիքը տեղափոխվել է Նորվեգիա և այնտեղ մնացել, մինչև Էդիթն ավարտել է ավագ դպրոցը։ Այնուհետև Էդիթը տեղափոխվել է Կոպենհագեն` սովորելու արվեստի դպրոցի ստուդիայում։ 1914 թվականին ընտանիքը գաղթել է ԱՄՆ, մի քանի տարի հետո Էդիթը տեղափոխվել է Յուտա նահանգի Բրիհամ քաղաք և աշխատել որպես գրադարանավար։ Սկսել է հետաքրքրվել ճարտարապետությամբ և 1918 թվականին տեղափոխվել Սոլթ Լեյք Սիթի, որտեղ Էուժեն Ռ. Ուիլոնի մոտ աշխատանքի է անցնել որպես ճարտարապետ-նախագծող։

Առողջական խնդիրների պատճառով Նորթմանը 1920 թվականին տեղափոխվել է Լոս Անջելես և աշխատել ճարտարապետ Քլերանս Ջ. Սմեյլի հետ և դարձել նրա ճարտարապետական արվեստանոցի գլխավոր նախագծողը։ 1926 թվականին Նորթմանը բացել է իր սեփական ընկերությունը և անմիջապես ընդունվել Հարավային Կալիֆոռնիայի համալսարան` ուսանելու ճարտարապետություն։ 1930 թվականին ավարտել է համալսարանը` ստանալով ճարտարապետի որակավորում, հաջորդ տարի ստացել է ճարտարապետի լիցենզավորում։

## Գործունեություն
Նորթմանի բեղմնավոր կարիերան սկսվել է Մեծ ճգնաժամի տարիներին և շարունակվել քառորդ դար, որի ընթացքում Նորթմանը նախագծել է տարբեր տիպերի ավելի քան հարյուր շենքեր` առանձին տներ, բազմաբնակարան շենքեր, հյուրանոցներ, եկեղեցի, սինագոգ, գործարաններ, գազի լցակայաններ և այլ առևտրային շենքեր։ Նորթմանը բնակելի շենքեր է նախագծել ամբողջ Հարավային Կալիֆոռնիայում, այդ թվում` Բևեռլի Հիլզում, Հենքոք զբոսայգում, Վիլշեյր զբոսայգում, Լոս Ֆելիսում, Լոս Անջելեսում, Փալմ Սփրինգսում։ Ոճային առումով նրա կառույցներն ընտրողական են` եվրոպական ավանդական ոճերի տարրերով (օրինակ նրա դանիական լյութերական եկեղեցին և նորմանդական Մար բնակարան-հյուրանոցը) և մոդերն արտին միախառնված ամերիկյան մինիմալ ավանդական մոդեռնիզմի տարրերով։

## Գրականություն
* "The Small Concrete House of Today". California Arts and Architecture, vols. 55–56, 1939.

## Ծանոթագրություններ

Կատեգորիա:Ամերիկացի ճարտարապետներ
Հովի Սթար

Հովավ Սեկուլեց (եբր.՝ ‎ חובב סקולץ‎‎, ), մեծ մասամբ հայտնի է իր բեմական անվամբ` Հովի Սթար, իսրայելցի երգիչ։

2016 թվականին ներկայացրել է իր երկիր Եվրատեսիլում։

## Կենսագրություն
### Երաժշտական կարիերա
2009 թվականին մասնակցել է «Ծնվել է աստղ» երաժշտական մրցույթին և զբաղեցրել 7-րդ հորիզոնականը։ 2015 թվականին հաղթելով իսրայելական «Եվրատեսիլի հաջորդ աստղը» տաղանդների շոուն, Հովավը թույլատվություն ստացավ ներկայացնելու Իսրայելը Եվրատեսիլ 2016 երգի մրցույթում` իր «Made of Stars» երգով։ 2016 թվականի մայիսի 12-ին Հովավը անցնում է մրցույթի եզրափակիչ և վերջնական արդյունքում զբաղեցնում 14-րդ հորիզոնականը։

### Անձնական կյանքը
Ծնվել է հրեայի ընտանիքում։ Մոր ծնողները Մարոկկոյի ռաբբի Հովավ Բիտոնն ու նրա կինն են:Հայրական պապը Դավիթ Սեկուլեցը Ռումինիայից է,իսկ տատիկ Մարգալիտը ծնվել է Եգիպտոսում։ Երբ լրանում ե նրա 4 տարին ծնողները բաժանվում են։ Մայրը ամուսնանում է բասկետբոլիստ Ջոա ՄակԿինտայրի հետ, որի արդյունքում ընտանիքը ևս մեկ անգամ տեղափոխվում է։ Հովավը սովորել է հրեական կրոնական դպրոցում,որտեղ հաճախ ենթարկվում էր ծաղրի ու վիրավորանքների։ Զինվորական ծառայությունը անցկացրել էլ ռազմական նվագախմբում։ Նա փորձառու ոճաբան է և դիմահարդար։ 2016 թվականի ապրիլին ռուսական օդանավակայանում նա կոնֆլիկտ է ունենում ռուս իրավապահների հետ համասեռամոլ լինելու պատճառով:Նա ասել է, որ իրավապահները վիրավորել նրան` փչացնելով նրա անձնագիր։

Կատեգորիա:Իսրայելցի երգիչներ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Բեմական կեղծանուններ
Կատեգորիա:Եվրատեսիլ երգի մրցույթի մասնակիցներ
Կատեգորիա:Իսրայելցի երաժիշտներ
Ժանտախտի սյուն

150px|մինի|Ժանտախտի սյունը Վիեննայում
**Ժանտախտի սյուն**, Կենտրոնական Եվրոպայում տարածված հուշարձանի տեսակ։ Այն սովորաբար բարոկկո ոճով կառուցված սյուն է` վրան կույս Մարիամի արձան։ Սյունը կանգնեցնում են քաղաքային հրապարակի կենտրոնում։

Քանի որ նման սյուները, որպես կանոն, կանգնեցվում էին համաճարակներից ազատվելու կամ պատերազմներում հաղթելու առթիվ` ի նշան երախտագիտության, ապա Աստվածածնի կերպարը հաճախ շրջապատված էր լինում այլ սրբերի պատկերներով` սուրբ Վարվառա, սուրբ Սեբաստիան, Կառլո Բարոմեո։

Ժանտախտի` բարոկկո ոճով սյուների նախատիպը Կենտրոնական Եվրոպայում Աստվածածնի քանդակն է Կոստանդինի բազիլիկում, որ կառուցվել է 1614 թվականին Հռոմի Սանտա Մարիա Մաջորե բազիլիկի առաջ։ Նման հուշարձանները Արևմտյան Եվրոպային հայտնի էին վաղ միջնադարից, օրինակ` Կլերմոն Ֆերանի համանման հուշասյունը հիմնվել էր դեռևս 10-րդ դարում։

## Հայտնի օրինակներ
150px|ձախից|մինի|Օլոմոուցի ժանտախտի սյունը
* Ժանտախտի առաջին սյունը Կենտրոնական Եվրոպայում Մարինյան սյունն է, որ բացվել է 1638 թվականին Մյունխենի Մարիենպլաց հրապարակում շվեդական հարձակումից և ժանտախտի համաճարակից ազատվելու առթիվ։
* Երեսնամյա պատերազմի ավարտից հետո հայտնվում է սուրբ Մարիամին նվիրված սյուն Պրահայում` Հին քաղաքի հրապարակում։ Երկար տարիներ սյան` կեսօրին գցած ստվերը խորհրդանշել է Պրահայի միջօրեականի գիծը։ Հուշարձանն ավերվել է 1918 թվականին՝ Հաբսբուրգների դեմ բարձրացած հեղափոխական շարժումների ժամանակ։
* 1693 թվականին ժանտախտի սյուն է կանգնեցվել Վիեննայում։ Այն նվիրված է եղել ոչ թե Մարիամ Աստվածածնին, այլ Սուրբ երրորդությանը։ Կողքից դիտելիս սյունը գրեթե չի երևում. այն ծածկված է սրբերի, հրեշտակների մարմարե քանդակներով։
* Ժանտախտի սյան առավել նշանակալից օրինակ է Սուրբ երրորդության հուշասյունը Չեխիայի Օլոմոուց քաղաքում։ 35-մետրանոց սյան կառուցումը տևել է 38 տարի` 1716-ից մինչև 1754 թվականը։ Հուշարձանն այնքան մեծ է, որ նրա հիմքում մատուռ է հիմնվել։ 2000 թվականին Օլոմոուցի ժանտախտի սյունը ընդգրկվել է Համաշխարհային ժառանգության ցանկում` որպես միջնադարյան եվրոպական բարոկկոյի վառ դրսևորում։

## Պատկերասրահ

Պատկեր:Giovanni Paolo Pannini - The Piazza and Church of Santa Maria Maggiore.jpg|Հռոմ
Պատկեր:Maria vor ihrer Kirche.jpg|Մարիինյան սյունը Մյունխենի Ֆրաունկիրխե տաճարի զույգ աշտարակների ֆոնին
Պատկեր:Mary-WrocławLesnica.jpg|Վրոցլավ
Պատկեր:Hora Svate Kateriny - column.jpg|Գորա Սվատե Կատերժինի, Չեխիա


## Տես նաև
* Կոթող

## Արտաքին հղումներ
* Վիքիպահեստում կան ''Ժանտախտի սյուն'' թեմայով մեդիակայքեր

Կատեգորիա:Սյուներ
Կատեգորիա:Բարոկկո
Կատեգորիա:Ժանտախտ